Horní Planá

Horní Planá () estas urbo en Ĉeĥio situanta en Sudbohemia regiono, en distrikto Český Krumlov, en montaro Šumava sur norda (maldekstra) bordo de akva rezervujo Lipno. Ĝi troviĝas en dislimejo de Vltavica sulko kaj Želnava montetaro, sur deklivo de monto Houbový vrch – en supermara alteco 776 m kaj ĝi estas plej alte situanta urbo en Sudbohemia regiono. Vivas ĉi tie  (). Horní Planá estas unu el municipoj kun la plej granda teritorio (la 6-a loko).

 Historio 
Arkeologiaj trovaĵoj pruvas ĉeeston de homo jam en mezolitiko. El la bavaria Passau kondukis tra la aŭstria Klaffer am Hochficht du branĉoj de komerca pado ĝis Horní Planá, tra la unua montoselo inter Plechý kaj Hochficht () kaj la alia tra Zvonkova montpasejo. El Horní Planá poste la pado daŭrigis tra Hodňov kaj Polná al Boletice.

Jam en la 13-a jarcento estis en Horní Planá preĝejo - preĝejo de sankta Margareto havas romanikan kernon el la dua kvarono de la 13-a jarcento. La municipo estis fondita fare de cistercianoj el Monaĥejo Zlatá Koruna. En la jaro 1349 Horní Planá estis Sankta Romia Imperiestro kaj ĉeĥa reĝo Karolo a 4-a laŭ peto de tiu ĉi monaĥejo avancita al kampurbo. Dum husmilitoj Horní Planá venis al senjorujo Český Krumlov kaj restis ĉe ĝi ĝis nuligo de servuteco. En la jaroj 1845-1846 estis konstruita ŝoseo el Horní Planá tra Bližší Lhota ĝis Zvonková kaj plu la landa limo, kie ĝi ligis al ŝoseo el Ulrichsberg. En la jaroj 1891-1892 Horní Planá estis konektigita en fervojreton.

En la jaro 1938 Horní Planá estis sekve de fermo de Munkena interkonsento almembrigita al Nazia Germanio; tiu ĉi stato daŭris ĝis la 9-a majo 1945, kiam tiun ĉi teritorion liberigis taĉmentoj de usona armeo antaŭenpaŝantaj en direkto de Zadní Zvonkové kaj Bližší Lhota. Unu tago antaŭ la alveno de la usona armeo, nome la 8-an de aprilo 1945 trairis tra Horní Planá marŝo de morto de militkaptitoj. En la loka tombejo estas sepultitaj 10 viktimoj de tiu ĉi marŝo. 

En 1950-aj jaroj pereis en la nuna rondo de la municipo tiuj ĉi setlejoj: Huťský Dvůr, Josefův Důl, Staré Hutě, Zadní Zvonková.

En la jaroj 1952-1958 estis konstruita akva rezervujo Lipno, pro kiu estis detruita devena domaro Jenišov; ponto en Bližší Lhota estis deŝirita kaj anstataŭigita de pramejo; la fervojlinio estis transmetita kaj en Horní Planá estis konstruita nova stacidomo.

 Partoj de urbo 
 Bližší Lhota (k. t. Pestřice kaj Zvonková)
 Hodňov (k. t. Horní Planá)
 Horní Planá (katastra teritorio (k. t.) Horní Planá, Houbový Vrch kaj Maňávka u Českého Krumlova)
 Hory (k. t. Pernek)
 Hůrka (k. t. Horní Planá)
 Olšina (k. t. Horní Planá)
 Pernek (k. t. Pernek)
 Žlábek (k. t. Horní Planá)

 Loĝantaro 

 Personecoj 
 Mathias Pangerl (1834–1879) – historiisto, arkivisto, naskiĝinta en Hodňov
 Adalbert Stifter (naskiĝinto) – verkisto
 Leopold Wackarž (naskiĝinto) – abato de monaĥejo en Vyšší Brod kaj ĉefa abato de cistercianoj
 Gustav Jungbauer (naskiĝinto) – etnografo, profesoro en Universitato de Karolo en Prago kaj kunfondinto de Šumava muzeo en Horní Planá
 Johann Evangelist Habert (1833–1896) – eklezia muzikisto kaj komponisto
 Adolf Martin Pleischl (1787–1867) – universitata profesoro, kemiisto kaj kuracisto, naskiĝinta en Jenišov.
 Franz Fischer (1867–1937) – direktoro de lernejo, aŭtoro de folkloraj kaj historiaj artikoloj, municipa kronikisto; honora civitano de Horní Planá

 Pluaj fotoj 

Referencoj


Kategorio:Municipoj en distrikto Český Krumlov
Kategorio:Urboj en distrikto Český Krumlov
Kategorio:Urboj en Bohemio
Kategorio:Setlejoj en Šumava
Kategorio:Setlejoj en Šumava cismontaro
Kategorio:Setlejoj sur Vultavo
Kategorio:Setlejoj en PPR Šumava